CELEX: 32017D1208(01)
Language: bg
Date: 2017-12-04 00:00:00
Title: Решение за изпълнение на Комисията от 4 декември 2017 година за публикуване в Официален вестник на Европейския съюз на заявлението за изменение на продуктовата спецификация на наименование от лозаро-винарския сектор, посочено в член 105 от Регламент (ЕС) № 1308/2013 на Европейския парламент и на Съвета [Graves (ЗНП)]

8.12.2017   
            
            
               BG
            
            
               Официален вестник на Европейския съюз
            
            
               C 421/10
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 4 декември 2017 година
   за публикуване в Официален вестник на Европейския съюз на заявлението за изменение на продуктовата спецификация на наименование от лозаро-винарския сектор, посочено в член 105 от Регламент (ЕС) № 1308/2013 на Европейския парламент и на Съвета [Graves (ЗНП)]
   (2017/C 421/07)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 97, параграф 3 от него,
   като има предвид, че:
   
               (1)
            
            
               Франция подаде заявление за изменение на спецификацията на продукт с наименованието „Graves“ в съответствие с член 105 от Регламент (ЕС) № 1308/2013.
            
         
               (2)
            
            
               Комисията разгледа това заявление и установи, че условията, предвидени в членове 93—96, член 97, параграф 1 и членове 100, 101 и 102 от Регламент (ЕС) № 1308/2013, са изпълнени.
            
         
               (3)
            
            
               За да се даде възможност за подаване на декларации за възражение в съответствие с член 98 от Регламент (ЕС) № 1308/2013, заявлението за изменение на продуктовата спецификация на наименованието „Graves“ следва да се публикува в Официален вестник на Европейския съюз,
               
            
         РЕШИ:
   Член единствен
   Заявлението за изменение на продуктовата спецификация на наименованието „Graves“ (ЗНП) в съответствие с член 105 от Регламент (ЕС) № 1308/2013 се съдържа в приложението към настоящото решение.
   В съответствие с член 98 от Регламент (ЕС) № 1308/2013 в срок от два месеца от датата на публикуване на настоящото решение в Официален вестник на Европейския съюз може да се подават възражения срещу изменението на продуктовата спецификация, посочено в първа алинея от настоящия член.
   
      Съставено в Брюксел на 4 декември 2017 година.
      
         
            За Комисията
         
         Phil HOGAN
         
            Член на Комисията
         
      
   
   
      (1)  ОВ L 347, 20.12.2013 г., стр. 671.
   
      ПРИЛОЖЕНИЕ
      
         „GRAVES“
      
      
         AOP-FR-A1012-AM01
      
      Дата на подаване на заявлението: 7.3.2016 г.
      ЗАЯВЛЕНИЕ ЗА ИЗМЕНЕНИЕ НА ПРОДУКТОВАТА СПЕЦИФИКАЦИЯ
      1.   Приложими правила по отношение на изменението
      
      Член 105 от Регламент (ЕС) № 1308/2013 — изменение, което не е несъществено
      2.   Описание и основания за изменението
      
      2.1.   Географски район
      
      глава 1, точка IV, подточка 1 от спецификацията се изменя, както следва:
      
                  —
               
               
                  След думата: „Virelade“ се добавя следния текст: „и част от територията на община Coimères, отговаряща на раздел А, наричан Herrères, 1-ви лист от поземления регистър (ревизиран план за 1934 г.), сертифициран в съответствие с плана за опазване към 5 ноември 2010 г.“ Изменението има за цел географският район да бъде разширен с част от територията на община Coimères, в която лозарството е развито, методите на отглеждане на лозя са сходни, а площите на самите насаждения много подобни — в топографско, хидроложко и геоложко-почвено отношение — на съседните лозови насаждения в обхвата на наименованието „Graves“. Тази част от община Coimères е географски разположена като пряко продължение на географския район на ЗНП „Graves“.
                  Молбата за включване на община Coimères е от 1938 г., непосредствено след признаването на наименованието на национално равнище, след като пропускът е бил установен от заинтересовано лице. Въпреки последвалите решения на инстанции на национално равнище в подкрепа на включването на тази община в географския район на наименованието, решението не е отразено в официалните текстове. Добавянето на тази община днес е с цел да се поправи един отдавнашен пропуск.
               
            
                  —
               
               
                  Заличават се думите „Martignas-sur-Jalle“ и „Saint-Jean-d’Illac“. Това изменение има за цел да изключи от географския район общините Martignas-sur-Jalle и Saint-Jean-d’Illac, които вече не са лозарски и на територията си нямат площи, свързани с производството на контролирано наименование за произход.
               
            Съответно се изменя точка 6 от единния документ.
      2.2.   Обособен парцелиран район
      
      В глава I, точка IV, подточка 2 от спецификацията след думите: „от 10 февруари 2011 г.“ се добавя текстът: „и неговата постоянна комисия от 4 септември 2013 г. от делегацията на Националния комитет“. Това изменение има за цел да се добави датата на приемане от компетентния национален орган на изменение на парцелираната площ, ограничена в рамките на географския район на производство. Обособяването на парцели представлява определяне, в рамките на географския район на производство, на парцели, които са подходящи за производството на разглеждания продукт с контролирано наименование за произход.
      Това изменение не засяга единния документ.
      2.3.   Връзка с произхода
      
      В глава I, точка X, подточка 1, алинея 3 от същата спецификация числото „43“ се заменя с числото „42“. Това изменение съответства на коригирането на броя на общините в географския район след заличаването на двете общини — Martignas-sur-Jalle и Saint-Jean-d’Illac, и добавянето на част от територията на община Coimères.
      Съответно се изменя точка 8 от единния документ.
      Обобщението на връзката, съдържащата се в точка 8 от единния документ, беше преразгледано съответно, като беше взет предвид максималният брой символи, наложен от e-Ambrosia.
      2.4.   Други изменения
      
      В рамките на настоящото ново заявление за изменение, единният документ е актуализиран съгласно новите правила за въвеждане на данни на приложението e-Ambrosia.
      ЕДИНЕН ДОКУМЕНТ
      1.   Наименование
      
      Graves
      2.   Вид географско означение
      
      ЗНП — Защитено наименование за произход
      3.   Категории лозаро-винарски продукти
      
      
               
                  1.
               
               
                  Вино
               
            4.   Описание на виното или вината
      
      
         Червено непенливо вино
      
      Червените вина се произвеждат от балансирани сортове лози, при които Сabernet sauvignon N носи аромата на Merlot N, уханието и мекостта на Cabernet franc N, Petit-verdot N, Malbec N и Carménère N. Когато са млади, те често развиват близки аромати на меки плодове заедно с нотки на подправки и препеченост. Елегантни и структурирани, фини и ароматни, тези вина се променят хармонично и в техния букет може да се усети фина опушеност. В зависимост от реколтата и произхода вината са в най-добрата си форма между 5-ата и 10-ата година.
      Минималното алкохолно съдържание по обем е 11 %.
      Общото алкохолно съдържание по обем е 13,5 %, след обогатяване.
      Малолактичната ферментация е задължителна за червените вина.
      Съдържанието на ябълчена киселина е по-малко или равно на 0,3 g на литър.
      Съдържанието на ферментируеми захари е по-малко или равно на 3 g на литър.
      
         Сухо бяло непенливо вино
      
      Белите вина са елегантни и плътни. Направени от сорта Sémillon (B), те обикновено развиват нотки на цветя и естествена мазнина, която не премахва свежестта. Когато са в комбинация със сорта Sauvignon B, който носи усещане за живост и изразителност, и със сорта Muscadelle B, който внася ароматична нотка, тези вина често са с ухание на цветя и цитрусови плодове, а понякога и екзотичен или ментолов привкус. Използваното в някои случаи отлежаване в бъчви позволява постигането на богат и комплексен вкус след няколко години.
      Минималното алкохолно съдържание по обем е 10,5 %.
      Общото алкохолно съдържание по обем е 13 %, след обогатяване.
      Съдържанието на ферментируеми захари е по-малко или равно на 4 грама на литър.
      Общи аналитични характеристики
      
                  Максимално общо алкохолно съдържание (в % об.)
               
               
                   
               
            
                  Минимално действително алкохолно съдържание (% об.)
               
               
                   
               
            
                  Минимална обща киселинност
               
               
                  милиеквиваленти на литър
               
            
                  Максимално съдържание на летливи киселини (в милиеквиваленти на литър)
               
               
                  13,27 
               
            
                  Максимално общо съдържание на серен диоксид (в милиграми на литър):
               
               
                   
               
            Неопределените параметри по отношение на аналитичните характеристики са определени от действащите правила.
      5.   Лозаро-винарски практики
      
      а.   
            Основни енологични практики
         
      
      
         Гъстота и разстояние
      
      Агротехническа практика
      Лозята са с минимална гъстотата на насажденията от 5 000 растения на хектар. Междуредието не може да превишава 2 метра, а разстоянието между растенията в реда е не по-малко от 0,80 метра.
      
         Резитба на лозята
      
      Агротехническа практика
      Резитбата се извършва най-късно на етапа на разлистване на листата (етап 9 от Lorenz). Резитбата на лозите става съобразно следните техники при максимум 12 пъпки на стебло:
      
                  —
               
               
                  къса резитба или дълга резитба;
               
            
                  —
               
               
                  резитба Гюйо или ветрило с четири рамена.
               
            
         Напояване
      
      Агротехническа практика
      Напояването през вегетативния период на лозата може да бъде разрешено само в случаи на продължително засушаване и когато е застрашено доброто физиологично развитие на лозите и доброто узряване на гроздето.
      
         Облагородяване на жизнената среда
      
      Специфична енологична практика
      Техниките на обогатяване чрез извличане са разрешени за червените вина в границата за концентрация от 15 %.
      Червените вина не надхвърлят след обогатяване общо алкохолно съдържание по обем 13,5 %.
      Белите вина не надхвърлят след обогатяване общо алкохолно съдържание по обем 13 %.
      б.   
            Максимални добиви
         
      
      
         Червено вино:
      
      65 хектолитра от хектар
      
         Бяло вино:
      
      68 хектолитра от хектар
      6.   Обособена зона
      
      Беритбата на гроздето, винификацията, обработването и съзряването на вината се извършват на територията на следните общини от департамент Gironde: Arbanats, Ayguemorte-les-Graves, Beautiran, La Brède, Budos Bègles, Cabanac-et-Villagrains, Cadaujac, Castres-Gironde, Canéjan, Cérons, Cestas, Eysines, Gradignan, Le Haillan Guillos, Illats, Isle-Saint-Georges, Landiras, Langon, Léogeats, Léognan, Martillac, Mazères, Merignac, Podensac, Portets, Песак Pujols-sur-Ciron, Roaillan, Saint-Michel-de-Rieufret, Saint-Morillon, Saint-Médard-d’Eyrans, Saint-Pierre-de-Mons, Saint-Selve, Saint-Pardon-de-Conques, Saucats, Talence, Toulenne, Villenave-d’Virelade Ornon, Virelade и част от територията на община Coimières, съответстваща на раздел А, наричана Herrères, 1-ва страница на поземления регистър (ревизиран план за 1934 г.), сертифициран в съответствие с плана за опазване към 5 ноември 2010 г.
      7.   Основни винени сортове грозде
      
      
                   
               
               
                  Cabernet-Sauvignon N
               
            
                   
               
               
                  Cabernet franc N
               
            
                   
               
               
                  Cot N
               
            
                   
               
               
                  Carménère N
               
            
                   
               
               
                  Muscadelle B
               
            
                   
               
               
                  Merlot N
               
            
                   
               
               
                  Sémillon B
               
            
                   
               
               
                  Sauvignon gris G
               
            
                   
               
               
                  Sauvignon B
               
            
                   
               
               
                  Petit Verdot N
               
            8.   Описание на връзката или връзките
      
      Географският район на защитеното наименование за произход „Graves“ представлява ивица с ширина от около десет километра на левия бряг на река Гарона, на север — от Бордо, на югоизток — до Langon.
      Както сочи самото наименование „Graves“ (коренът на думата се свързва с „камъчета“), територията е камениста — чакъл, сравнително големи камъни, пясък, смесен с тиня и глина, натрупани на места върху варовици, но обикновено върху чист пясък или втвърден хумус (слепен пясък, съдържащ желязо) или глина. Районът обхваща 42 общини в департамент Gironde.
      Почвите са със сложна и продължителна геоложка история, тясно свързана с появата на река Гарона, с промените в нейното корито, с последователните ледникови периоди на кватернера. През тези периоди пиренейските ледници подкопават долините и натрупват скалисти маси, които впоследствие реките оттласкват до региона на Бордо. Останките от тези последователни наноси в наши дни са само под формата на различни по вид и размер каменисти бабуни.
      Почвите, които са се образували след това, са с висока пропускливост поради богатото съдържание на чакъл, включително речен. Въпреки че те не са единствените специфични за „Graves“ почви, те представляват основната и най-благоприятна характеристика. Склоновете позволяват свободното оттичане на водата и са гарант за отлично повърхностно прочистване. Тази особеност допълнително се подсилва от голяма хидрографска мрежа от по-малки реки, притоци на река Гарона. Това са почви, където снабдяването с вода на лозята е силно регулирано.
      Лозята се отглеждат при специфичен и благоприятен климат — защитени от атмосферни влияния от запад чрез борови гори, играещи важна терморегулаторна роля, от големи горещини и прекомерна влажност благодарение на проветривостта и естествената вентилация поради близостта до река Гарона. Мекият океански климат също неутрализира пролетните застудявания. Лозарските ландшафти от разглеждания сектор, характеризиращи се с каменисти склонове със светли полирани камъни, които отразяват светлината върху гроздовете, са между река и борови гори.
      На териториите, на които първоначално се произвеждат хубавите бели и червени вина от района на Бордо, възникват и се развиват производствените традиции, използвани и в наши дни. За винените сортове грозде, култивирани в океански климат, още от XVII и XVIII век са били необходими дървени колчета; по-късно масово навлизат кордонните подпорни конструкции и строго спазвани методи за зарязване на лозите. Всички тези способи имат за цел да осигурят добро разпределение на реколтата и достатъчна листна площ за фотосинтезата, необходима за постигането на оптимална зрялост.
      В съответствие с практиката, вече вписана в постановлението от 4 март 1937 г., определящо контролираното наименование за произход „Graves“, обособеният парцелиран район за реколтата от грозде дава възможност във връзка с естественото пречистване парцелите да бъдат класифицирани или според качествата на техния дренаж, или според тяхното разположение на възвишение или на склон. Изключени са географски и топографски територии, в които поради своята отдалеченост от Гарона или своята откъснатост в горски райони (блокиране на движението на масите на студен въздух), лозите могат за измръзнат през пролетта.
      Точно очертаните парцели позволяват оптимално изразяване на местните сортове, селекционирани с течение на времето заради техните качества във връзка с консервирането и отлежаването — поради необходимостта от пренасяне на тези продукти на далечни разстояния.
      Ако каменистите, топлите и слабо плодородните почви представляват естествено ограничение за производството на червени вина, то те за сметка на това позволяват постигане на оптимална зрялост на Сabernet-sauvignon N и Мerlot, също така благоприятствана от регулацията на температурите под влияние на наблизо преминаващата река Гарона. Така получените вина имат добра структура, могат да преминат през отлежаване, необходимо за тяхното узряване и придобиване на специфични качества преди пускането им на пазара за потребителите.
      Песъчливите или с глинена подложка почви са по-благоприятни за производството на бели вина от сортовете на защитеното наименование, предимно Sauvignon B и Sémillon B, като им придават деликатна свежест и плодови и цветни нюанси.
      С цел да се осигури достатъчно добра реколта, без претоварване на отделните насаждения — гаранция за зрялост и оптимална концентрация на плодовете, минималната гъстота на засаждане е висока.
      Съчетанието между близостта до пристанището на Бордо, който традиционно се е наложил като голям търговски център за продажба на вино по целия свят, и специфичните геоложко-почвени условия, е позволило на контролираното наименование за произход „Graves“ да придобие международна известност.
      9.   Други условия от съществено значение
      
      
         
            Област в непосредствена близост
         
      
      
         Правна уредба
      
      Национална правна уредба
      
         Вид допълнително условие
      
      Дерогация относно производството в определения географски район
      
         Описание на условието
      
      Областта в непосредствена близост, определена чрез дерогация за винификацията, обработването и съзряването на вината, обхваща територията на следните общини на департамент Gironde: Barsac, Béguey, Bieujac, Bommes, Cadillac, Castets-en-Dorthe, Fargues, Langoiran, Loupiac, Le Pian-sur-Garonne, Preignac, Rions, Saint-Loubert, Saint-Maixant, Saint-Pierre-d’Aurillac, Sainte-Croix-du-Mont и Sauternes.
      
         
            По-обширна географска единица
         
      
      
         Правна уредба
      
      Национална правна уредба
      
         Вид допълнително условие
      
      Допълнителни разпоредби относно етикетирането
      
         Описание на условието
      
      Етикетите на вината с контролирано наименование за произход може да съдържат уточнение на по-голямата географска единица „Vin de Graves“. Размерите на буквите за тази по-голяма географска единица не надвишават — нито на височина, нито на ширина — две трети от размерите на буквите на контролираното наименование за произход.
      10.   Връзка към продуктовата спецификация
      
      https://info.agriculture.gouv.fr/gedei/site/bo-agri/document_administratif-d60d4526-0d0e-4eec-811f-73176ca92985